पियाजे छोट बच्चा सभ के शिक्षा के बहुत महत्त्व दिहलें। इंटरनेशनल ब्यूरो ऑफ़ एजुकेशन के डाइरेक्टर के रूप में ऊ 1934 में घोषणा कइलें कि हमनी के समाज के भहरा जाये से, चाहे ऊ हिंसात्मक होखे चाहे धीरे-धीरे क्रम से, बस शिक्षे बचावे में सक्षम बाटे। इनके बाल बिकास के थ्योरी शिक्षा देवे वाला लोगन के ट्रेनिंग के दौरान पढ़ावल जाला। शिक्षा देवे वाला एजुकेटर लोग एह पर आधारित रचनात्मक-आधार वाली रणनीति बनावे ला।